EkBass/fiwiki-20250220-pages-articles huggingface dataset:
Jan Koemmet

Jan Koemmet (s. 18. elokuuta 1961, Wuppertal, Länsi-Saksa) on saksalainen kitaristi ja suunnittelija. Koemmet oli lyhyen ajan saksalaisen havey metal -yhtyeen Acceptin kitaristina keväällä 1982 kitaristi Jörg Fischerin lähdettyä yhtyeestä juuri ennen Restless and Wildin levytysten aloittamista. Koemmet oli yhtyeen mukana studiossa, ja soitti demoversioilla, mutta hänen soittoaan ei kuulla varsinaisella levyllä. Vuonna 1983 Koemmet perusti muiden entisten Accept-jäsenten Dieter Rubachin ja Frank Friedrichin kanssa yhtyeen Bad Steve. Vuonna 1985 Bad Steve julkaisi debyyttialbuminsa Killing The Night ja kiersi vähän aikaa Acceptin lämppärinä. Vuonna 2011 Koemmet perusti heavy metal -yhtyeen Lion Twin yhdessä laulaja Liane Vollmer-Sturmin kanssa. Duo julkaisi ensimmäisen levynsä Nashville, vuonna 2013. Yhtyeen laulun sanat käsittelevät yhteiskunnallisia kysymyksiä ja se tukee Greenpeace- ja Amnesty International -järjestöjen toimintaa musiikillaan. == Lähteet == Luokka:Acceptin jäsenet Luokka:Saksalaiset metallimusiikin kitaristit Luokka:Vuonna 1961 syntyneet Luokka:Elävät henkilöt
Kaino Dahl

Kaino Aatos Lennart Dahl (12. lokakuuta 1913 Valkeakoski – 26. maaliskuuta 1997 Valkeakoski) oli kaupunkineuvos, joka toimi Valkeakosken kauppalan- ja kaupunginjohtajana. ==Henkilöhistoria== Kaino Dahlin vanhemmat olivat sosiaalijohtaja Lennart Dahl ja Ida Elisabet Sarin ja puoliso vuodesta 1940 Helga Kaarina Salo. Dahl tuli ylioppilaaksi 1933 ja valmistui filosofian maisteriksi 1938. Hän oli Korkeakosken kansalaisopiston johtaja 1939–1944 ja Valkeakosken työväenopiston 1945. Valkeakosken kauppalanjohtajana Dahl toimi 1945–1962 ja kaupunginjohtajana 1963–1976. Kaupunkineuvoksen arvonimen hän sai vuonna 1976. Kaupunginjohtajan työnsä ohella Dahlilla oli useita erilaisia luottamustehtäviä. Nuoruudessaan aktiiviurheilija Dahlille oli myönnetty Suomen urheilun kultainen ansioristi. Sotilasarvoltaan talvi- ja jatkosotaan osallistunut Dahl hän oli luutnantti.Kuka kukin on (Aikalaiskirja) 1978, s. 108 (Viitattu 23.6.2019)Kuolleita. Helsingin Sanomat, 15.4.1997, s. 6.Kaupunginjohtaja Kaino Dahl 50-vuotias. Helsingin Sanomat, 12.10.1963, s. 6. == Julkaisuja== * Valkeakosken vaiheita, 1947, Kaino Dahl, Kalle Vuorinen * Taustoja ja tunnelmia, 1986 ==Lähteet== Luokka:Suomen oppilaitosten rehtorit Luokka:Valkeakosken kunnan-, kauppalan- ja kaupunginjohtajat Luokka:Vuonna 1913 syntyneet Luokka:Vuonna 1997 kuolleet
Höyhensaaret (täsmennyssivu)

Höyhensaaret tai Höyhensaari voi tarkoittaa ainakin seuraavia asioita: *Höyhensaaret, kuvitteellinen paikka, johon ihminen joutuu nukkuessaan *Fjäderholmarna, suomeksi Höyhensaaret, saariryhmä Tukholman edustalla *Fjäderholmarna (Höyhensaaret), Sakari Topeliuksen Sagor II -kirjan (1848) ensimmäinen satu *Höyhensaaret, Eino Leinon runo, jonka Vesa-Matti Loiri on levyttänyt *Höyhensaaret, selkounille omistettu suomenkielinen verkkosivusto *Höyhensaari, Hämeenlinnan keskustassa Paavonkulman rakennuksessa vuosina 1929–1968 toiminut synnytyssairaala
KABBA

Aminata Kabba Jamieson (s. 13. joulukuuta 1994 Freetown, Sierra Leone), taiteilijanimeltään KABBA ja entiseltä taiteilijanimeltään A*M*E, on brittiläinen laulaja ja lauluntekijä. Jamiesonin perhe muutti Lontooseen hänen ollessaan kahdeksanvuotias, sillä Jamiesonin äidin hiussalonki oli tuhoutunut tulipalossa. Pian muuton jälkeen hän perusti popyhtyeen, mutta tajusi haluavansa tehdä musiikkia sooloartistina. Vuosia myöhemmin Jamieson tapasi lauluntekijän ja tuottajan MNEKin ja äänitti tämän kanssa musiikkia, muun muassa kappaleen ”City Lights”. Vuonna 2011 Jamieson allekirjoitti levytyssopimuksen Take Thatin jäsenen Gary Barlowin levy-yhtiön Future Recordsin kanssa, sillä Barlow oli tykästynyt Jamiesonin ja MNEKin ”City Lights” -kappaleeseen. Tammikuussa 2013 Jamieson allekirjoitti levytyssopimuksen Sony Musicin Epic Recordsin kanssa sen jälkeen, kun Barlow oli lakkauttanut Future Recordsin keskittyäkseen omaan uraansa. Jamiesonin Duke Dumontin ja MNEKin kanssa tehty single ”Need U (100%)” sijoittui Britannian singlelistan kärkeen huhtikuussa 2013. ==Lähteet== Luokka:Brittiläiset house-artistit Luokka:Brittiläiset lauluntekijät Luokka:Brittiläiset poplaulajat Luokka:Englantilaiset laulajat Luokka:Sierraleonelaiset muusikot Luokka:Vuonna 1994 syntyneet Luokka:Elävät henkilöt
Craponne-sur-Arzon

Craponne-sur-Arzon on kunta Ranskassa Haute-Loiren departementissa Auvergne- Rhône-Alpesin alueella. Se sijaitsee Arzonjoen varrella, joka on Loiren sivujoki. Kunta on alueellinen kauppakeskus, jonka katujen varsilla on kymmenittäin pieniä erikoisliikkeitä. Kunnassa järjestetään myös suuret viikoittaiset markkinat, joissa on runsaasti käsityöläisiä, jälleenmyyjiä ja tuottajia.Criterium du Dauphine 2019 ==Lähteet== ==Aiheesta muualla== Luokka:Haute-Loiren kunnat
Keskustori (täsmennyssivu)

Keskustori voi viitata seuraaviin aukioihin: * Keskustori, tori Tampereella * Keskustori, tori Seinäjoella * Keskustori, aukio Kotkassa
Roanne

Roanne on kunta Keski-Ranskassa Loiren departementissa Auvergne-Rhône-Alpesin alueella. Roanne on Loirejoen varrella sijaitseva teollisuuskaupunki. Kaupungin koripallojoukkue Chorale Roanne Basket on menestynyt kansallisesti hyvin menneinä vuosina.Criterium du Dauphine 2019 ==Lähteet== ==Aiheesta muualla== Luokka:Loiren kunnat
Vapaa (albumi)

Vapaa on suomalaisen Younghearted-yhtyeen 7. kesäkuuta 2019 julkaistu järjestyksessään toinen albumi. Albumin tuottajina toimivat Jukka Immonen ja Samuli Sirviö (”Hologrammi”, ”Sun syliin”). Albumi nousi ensimmäisellä listaviikollaan Suomen virallisen albumilistan 11. sijalle. == Kappaleet == == Lähteet == == Aiheesta muualla == * Vapaa-albumi Discogs-sivustolla Luokka:Vuoden 2019 albumit Luokka:Youngheartedin albumit
Vapaa

Vapaa voi tarkoittaa ainakin seuraavia: * vapaus on filosofinen ja poliittinen käsite * ”Vapaa”, Kaija Koon kappale vuodelta 2010 * Vapaa, Youngheartedin albumi vuodelta 2019
Coby White

Alec Jacoby ”Coby” White (s. 16. helmikuuta 2000 Goldsboro, Pohjois-Carolina) on yhdysvaltalainen koripalloilija, pelipaikaltaan pelintekijä. White pelasi yliopistokoripalloa Pohjois-Carolinan (Chapel Hill) yliopiston joukkueessa kauden 2018–2019.College Basketball at Sports-Reference.com Chicago Bulls varasi hänet NBA:han seitsemännellä vuorolla vuoden 2019 varaustilaisuudessa.https://www.nbcchicago.com/news/local/chicago-bulls-nba- draft-order-lottery-start-time-zion-williamson-511588752.html == Lähteet == * Cody White College Stats College Basketball at Sports-Reference.com * Profiili University of North Carolina Athletics === Viitteet === Luokka:Yhdysvaltalaiset koripalloilijat Luokka:Vuonna 2000 syntyneet Luokka:Elävät henkilöt
Labbackan rautatietunneli

Labbackan rautatietunneli on Vuosaaren satamarataan kuuluva rautatietunneli Salmenkallion kaupunginosassa Helsingissä. Tunneli alittaa Labbackan kallioalueen omassa tunnelissaan Vuosaaren tietunnelin vieressä. Rautatietunnelin pituus on 651 metriä ja se valmistui vuonna 2008 osana satamarataa. Heti tunnelin eteläpäästä alkaa 183 metriä pitkä rautatiesilta, joka ylittää Porvarinlahden ja johtaa Vuosaaren sataman kahdeksanraiteiselle ratapihalle. Tunneli on lujitettu, lämpöeristetty ja valaistu koko pituudeltaan, mutta siihen ei kuulu savunpoistokuiluja. == Lähteet == ==Aiheesta muualla== Luokka:Suomen rautatietunnelit Luokka:Helsingin tunnelit
Vanhat tarinat

Vanhat tarinat (myös Etelän laulu, eng. Song of the South) on vuonna 1946 ilmestynyt Walt Disneyn tuottama ja RKO Picturesin julkaisema musikaali- animaatioelokuva, jossa on yhdistetty animaatiota ja livenäytelmää. Elokuva pohjautuu fiktiivisen Setä Remusin tarinoihin. Elokuvan pääosissa nähdään mm James Baskett, Bobby Driscoll, Johnny Lee ja Hattie McDaniel. Elokuvan animaatiohahmoina nähdään mm. Veli Kani, Veli Kettu ja Veli Nalle. Elokuva voitti parhaan laulun Oscar-palkinnon vuonna 1947. Elokuvaa on kritisoitu rasismista ja afroamerikkalaisten kuvauksesta, jota on pidetty loukkaavana. Elokuvaa ei ole tästä syystä julkaistu kokonaan videoformaatissa Yhdysvalloissa. Elokuvan tarinoihin perustuva Splash Mountain -huvipuistolaite sijaitsi aiemmin Disneylandissä ja Magic Kingdomissa, ja on edelleen osa Tokion Disneylandiä. == Aiheesta muualla == * Luokka:Disneyn elokuvat Luokka:Yhdysvaltalaiset elokuvamusikaalit Luokka:Yhdysvaltalaiset animaatioelokuvat Luokka:Vuoden 1946 yhdysvaltalaiset elokuvat Luokka:Parhaan laulun Oscar-palkinnon saaneet elokuvat
Partiovene

Partiovene voi tarkoittaa seuraavia asioita: == Asevoimien tai puolustusvoimien vartiovene == Ase- tai puolustusvoimilla ei rauhanaikana ole tavallisesti varsinaisia sotilaalliseen toimintaan liittymättömään valvontaan tarkoitettuja partioveneitä, mutta poikkeusoloissa, mm. sotatilassa, merivartiosto tai rajavartioston merivartiosto voidaan siitää sisäministeriöltä puolustusministeriölle asevoimien tai puolustusvoimien osaksi, yleensä merivoimien laivaston tai laivaston osaksi. Suomen merivoimat koostuvat laivastosta ja rannikkojoukoista. Rannikkojoukkojen opetus on laivaston toimintaan liittyvää ja Suomen merivoimien järjestämää, kun taas sodanaikana rannikkojoukot voidaan liittää maavoimakomentajan alaisuuteen myös erilleen merivoimien laivaston toiminnasta. == Merivartiolaitoksen tai rajavartioston merivartioston partiovene == Partiovene tyypillisimmillään on uppoumaltaan 5 tn - 15 tn:n nopeahko vene, millä harjoitetaan pääaiassa merivalvontaa, mutta suoritetaan myös mm. meripelastusta. Suomessa tyypillisin partiovene on PV-08 -luokkaan kuuluva partiovene. ===PV-08 -luokka=== PV-101, PV-108, PV-120, PV-121, PV-161, PV-166, PV-276, PV-277, PV-281, PV-323 ===PV-11 -luokka=== PV-11 -luokassa on ollut 14 partiovenettä. https://puolustusvoimat.fi/documents/1948673/2258487/PEVIESTOS-Merisotilaan- kasik.pdf/fb7a3056-8695-4094-ad65-6447b8419c36/PEVIESTOS-Merisotilaan- kasik.pdf.pdf ==Partiolaisten kouluvene== Partiovene voi olla myös meripartiolaisten kouluvene, millä opetetaan lapsille ja nuorille vesiliikennetaitoja. Suomessa partiolaisten suurimmat veneet ovat yleensä purjeveneitä, joiden nimessä on s/y, S/y tai S/Y edessä tarkoittamassa purjevenettä, englanniksi sailing yacht. *s/y Baltic Maid, Baltic 33 -tyyppinen purjevene. https://www.lahdensiniset.net/toimintaa/baltic-maid *s/y Joutsikki II http://arkisto.partio.fi/satahanka98/partioveneet/veneet/joutsikki_ii.html *s/y Kaija, Finn Flyer -purjevene http://kymenvartiot.blogspot.com/2009/10/kaija.html == Lähteet == Luokka:Veneet
Uno Dahl

Uno Dahl (30. syyskuuta 1892 Viipuri – 26. elokuuta 1984 Helsinki) oli juristi ja kanslianeuvos, joka toimi useiden eri toimialajärjestöjen asiamiehenä, samoin kuin Suomen Miekkailuliiton ensimmäisenä puheenjohtajana. ==Henkilöhistoria== Uno Dahlin vanhemmat olivat lehtori Gustav Adolf Dahl ja Anna Elvira Makkonen ja puoliso vuodesta 1920 Ruth Ester Stenberg. Dahl tuli ylioppilaaksi 1912 ja suoritti oikeustutkinnon 1918, varatuomarin arvon hän sai 1921. Hän oli Helsingin rahatoimikamarin sihteeri 1929–1930, asianajotoimiston lakimies 1919–1928, oman asianajotoimiston pitäjä 1931–1959 ja notariaatti vuodesta 1960. Keskuskauppakamarin välityslautakunnan jäsenenä Dahl toimi 1952–1962, autonosatukkukauppiaitten yhdistyksen asiamiehenä 1938–1945, trikoo- ja sukkateollisuuden yhdistyksen 1940–1961 ja radioalan maahantuojien ja tukkukauppiaitten yhdistyksen puheenjohtajana ja asiamiehenä 1951–1958, asiamiehenä 1959–1962 ja toiminnanjohtajana 1963–1967. Hän oli myös valtion saamelaisasioiden neuvottelukunnan jäsen. Dahlin aloitteesta perustettiin Suomen Miekkailuliitto, jonka ensimmäinen puheenjohtaja hän oli 1932–1936 ja kunniajäsen vuodesta 1956. Kanslianeuvoksen arvonimi hänelle myönnettiin 1966.Kuolleita. Kanslianeuvos Uno Dahl. Helsingin Sanomat, 1.9.1984, s. 18. ==Julkaisuja== * Några gamla samfund i Finland under svenska tiden, 1954, julkaisussa Gillebladet, 1954:2, ss. 4–8 * Suomen kalottialueen rajakauppaa koskevat nykyiset määräykset, 1964, julkaisussa Vuosikirja 5, 1964, ss. 39–43 * Suomen kolttasaamelaiset, 1971, julkaisussa Veikko Karsma, Lappi tänään, ss. 61–71 * Suomessa julkaistuja melko unohdettuja vapamuurareita käsitteleviä painotuotteita, julkaisussa Koilliskulma, 1973:2, ss. 10–18 * Viaporin veljeskunnat, 1973, julkaisussa Koilliskulma, 1973:4, ss. 18–23 ==Lähteet== Luokka: Suomalaiset juristit Luokka: Suomalaiset asianajajat Luokka: Suomalaiset virkamiehet Luokka: Suomalaiset järjestöjohtajat Luokka: Vuonna 1892 syntyneet Luokka: Vuonna 1984 kuolleet
Maavoimakomentaja

Maavoimakomentaja on sotilaskomentaja, joka johtaa maavoimien joukkoja vastuualueellaan. Häntä voivat tukea muiden puolustushaarojen komentajat tehtävässään toiminta-alueella. Suomessa maavoimien komentaja on merivoimien komentajan ja ilmavoimien komentajan ohella yksi puolustushaarojen komentajista. https://maavoimat.fi/maavoimien- esikunta?p_p_auth=1HUj9Cm8&p;_p_id=101_INSTANCE_lbiJNIwHKSbU&p;_p_lifecycle=0&p;_p_state=normal&p;_p_mode=view&p;_p_col_id=column-2&p;_p_col_pos=1&p;_p_col_count=4&_101_INSTANCE_lbiJNIwHKSbU_delta=10&_101_INSTANCE_lbiJNIwHKSbU_keywords=&_101_INSTANCE_lbiJNIwHKSbU_advancedSearch=false&_101_INSTANCE_lbiJNIwHKSbU_andOperator=true&p;_r_p_564233524_resetCur=false&_101_INSTANCE_lbiJNIwHKSbU_cur=13 Erottelu maavoimakomentajaan ja muihin komentajiin tulee keskeiseksi, jos esimerkiksi merivoimien rannikkojoukot on alistettu pääasiassa rannan takana olevan alueen komentajalle, joka rauhan oloissa vastaan vain maavoimista alueella. == Lähteet == Luokka:Taktiikka
Haaparannan kirkko

Haaparannan kirkko (Haparanda kyrka) on kirkkorakennus Haaparannalla, Ruotsissa. Se kuuluu Haaparannan seurakuntaan, joka kuuluu Luulajan hiippakuntaan. Arkkitehti Bengt Larsson suunnitteli kirkon ja antoi sille työnimeksi ”Puhdas talo”. Piispa Stig Hellsten vihki kirkon käyttöön helluntaina 14. toukokuuta 1967. Nykyisen kellotapulin kohdalla sijaitsi samanniminen vuonna 1825 rakennettu kirkko, joka tuhoutui tulipalossa 14. kesäkuuta 1963. Kirkko on katettu kuparilla ja se on rakennettu teräsrungolle asetettujen kevytbetonilevyistä. Kirkon lattia-ala on 650 neliömetriä (23 × 28 metriä) ja korkeus 28 metriä. Kirkossa on 330 istumapaikkaa ja 200 lisäistuinta. == Esineet == * Alttaritaulu hankittiin kirkkoon vuonna 1976, ja se symbolisoi "Hyvää paimenta". Alttaritaulun tekijä on Pär Andersson. * Kellot on valmistettu Bergholtz-kellovalimossa. * Rautakirstu ja siinä olleet kirkkohopeat ovat ainoat palosta säilyneet esineet. *Kirkon alttaria koristaa kapea alttarin reunusvaate, joka liittyy kirkkovuoden juhlapyhiin. Se on valmistetty Gammelstads väveri -kutomossa. *Kirkon kattokruunu on yksinkertainen. Sen sisemmässä kehässä on 60 ja ulommassa kehässä 120 lamppua. === Urut === Kirkossa on kahdet urut: pääurut ja pienet kuoriurut. Pääuruissa, jotka ovat vuodelta 1972, on 23 äänikertaa. Ne on valmistanut Grönlunds Orgelbyggeri Gammelstadissa. == Lähteet == Luokka:Kirkot Luulajan hiippakunnassa Luokka:Norrbottenin läänin kirkot Luokka:Haaparannan kunta
Jalkapallon Afrikan-mestaruuskilpailut 2019

Jalkapallon Afrikan-mestaruuskilpailut 2019 olivat järjestyksessään 32. jalkapallon Afrikan-mestaruuskilpailut. Kilpailujen isäntämaana toimi Egypti. Kisaisännyys myönnettiin aluksi Kamerunille, mutta maan sisäisten ongelmien vuoksi tapahtuma siirrettiin Egyptiin. Turnaukseen osallistui ensimmäistä kertaa 24 joukkuetta aiemman 16 joukkueen sijasta. == Alkulohkot == === Lohko A === === Lohko B === === Lohko C === === Lohko D === === Lohko E === === Lohko F === == Pudotuspelit == {{Turnauspuu16 | 5. heinäkuuta – Kairo | |0| |1 | 5. heinäkuuta – Kairo | |1 (1)| (rp.) |1 (4) | 7. heinäkuuta – Aleksandria | (rp.) |2 (4)| |2 (2) | 8. heinäkuuta – Ismailia | |1 (4)| (rp.) |1 (5) | 8. heinäkuuta – Suez | |0| |1 | 7. heinäkuuta – Kairo | |3| |0 | 6. heinäkuuta – Aleksandria | |3| |2 | 6. heinäkuuta – Kairo | |0| |1 | 10. heinäkuuta – Kairo | |1| |0 | 11. heinäkuuta – Kairo | |0| |3 | 11. heinäkuuta – Suez | |1 (3)| (rp.) |1 (4) | 10. heinäkuuta – Kairo | |2| |1 | 14. heinäkuuta – Kairo | (ja.)|1| |0 | 14. heinäkuuta – Kairo | |2| |1 | 19. heinäkuuta – Kairo | |0| |1 | 17. heinäkuuta – Kairo | |0| |1 }} == Lähteet == Luokka:Jalkapallon Afrikan-mestaruuskilpailut Afrikan-mestaruuskilpailut 2019 Afrikan-mestaruuskilpailut Luokka:Kairon urheilu
Helsingin merivartioasema

Helsingin merivartioasema on Suomenlahden merivartiostoon kuuluva merivartioasema, joka sijaitsee Suomenlinnassa rakennuksessa C25. https://www.raja.fi/slmv/organisaatio/merivartioasemat Kalustona Helsingin merivartioasemalla on ollut vesialuksista nopea partiovene, partiovene, rannikkovartiovene, apuvene ja ilmatyynyalus. https://dev.hel.fi/paatokset/media/att/7e/7e1687aaff27b80d16095db7c7aa48e2d7c1b0a3.pdf == Lähteet == == Aiheesta muualla == Luokka:Suomenlahden merivartiosto Luokka:Suomenlinna
Munuaisjäkälät

Munuaisjäkälät (Nephroma) on Nephromataceae-heimoon kuuluva jäkäläsuku. Siihen kuuluvat jäkälät ovat suurikokoisia lehtijäkäliä. Seitsemää sukuun kuuluvaa lajia tavataan Suomessa. == Suomessa tavattavia lajeja == * Pohjankorvajäkälä (Nephroma arcticum) * Silomunuaisjäkälä (Nephroma bellum) * Tunturikorvajäkälä (Nephroma expallidum) * Kalliomunuaisjäkälä (Nephroma helveticum) * Lännenmunuaisjäkälä (Nephroma laevigatum) * Jauhemunuaisjäkälä (Nephroma parile) * Nukkamunuaisjäkälä (Nephroma resupinatum) == Lähteet == == Aiheesta muualla == * Laji.fi: Munuaisjäkälät (Nephroma) * UniProt: Taxonomy - Nephroma * Global Biodiversity Information Facility (GBIF): Nephroma * PheroBase: Semiochemicals of Genus Nephroma Luokka:Kotelosienet
Marco Giampaolo

Marco Giampaolo (s. 2. elokuuta 1967 Bellinzona Ticino) on sveitsiläissyntyinen italialainen jalkapallovalmentaja ja entinen keskikenttäpelaaja. ==Ura== Giampaolo pelasi lähes koko uransa ajan Italian Serie C:ssä edustaen kasvattajaseuransa Giulianovan lisäksi useita muitakin seuroja. Hän debytoi Italian toiseksi korkeimmalla sarjatasolla Serie B:ssä kaudella 1995/96 edustaessaan Fidelis Andriaa. Giampaolon ura päättyi vuonna 1997.Marco Giampaolo Transfermarkt. Viitattu 14.6.2019. Pelaajauransa jälkeen Giampaolo siirtyi valmentajaksi. Hän toimi vuosina 2000–2001 Pescaran apuvalmentajana palaten Giualianovaan apuvalmentajan tehtäviin. Vuosina 2004–2006 Giampaolo toimi Ascolin valmentajana, vaikkei hänellä ollut vaadittavaa valmentajalisenssiä.Giampaolo è tornato a scuola Io non mi chiamo Mancini... La Repubblica. Viitattu 24.6.2019. Caso Giampaolo senza patentino campionato finito La Repubblica. Viitattu 24.6.2019. Kaudella 2006/07 Giampaolo valmensi Cagliari Calciota saaden potkut joulukuussa 2006 ja tullen palkatuksi päävalmentajaksi uudelleen helmikuussa 2007. Giampaolo pelasti Cagliarin putoamiselta kaudella 2006/07. Hän sai toistamiseen potkut seurasta marraskuussa 2007.Cagliari sack Giampaolo - official Football Italia. Viitattu 24.6.2019. Cagliari-potkujensa jälkeen Giampaolo valmensi lyhyitä jaksoja Sienaa, Cataniaa, Cesenaa, Bresciaa, Cremonesea ja Empolia. Kesäkuussa 2016 Giampaolo teki kaksivuotisen sopimuksen UC Sampdorian kanssa.Official: Giampaolo new Samp Coach Football Italia. Viitattu 24.6.2019. Genovalaisjoukkue sijoittui Giampaolon alaisuudessa tukevasti Serie A:n keskikastiin ollen kahdesti kymmenes ja kaudella 2018/19 yhdeksäs. Kauden 2018/19 jälkeen Giampalo jätti Sampdorian.UFFICIALE: Sampdoria, risoluzione consensuale con Giampaolo TuttomercatoWeb. Viitattu 24.6.2019. Muutama päivä Sampdoriasta lähtönsä jälkeen Giampaolo teki kaksivuotisen sopimuksen AC Milanin kanssa.MARCO GIAMPAOLO SARÀ IL NUOVO ALLENATORE DEL MILAN Pesti päättyi kuitenkin potkuihin jo lokakuun alussa 2019, kun Milan oli avannut kautensa kehnosti ja oli sarjassa vasta sijalla 13.AC Milan sack Giampaolo four months after appointment Elokuussa 2020 Giampaolosta tuli Torinon päävalmentaja.OFFICIAL: Giampaolo new Torino coach Football Italia. Viitattu 22.2.2021. Giampaolon johdolla Torinon tulokset jäivät kuitenkin heikoiksi ja putoamisviivan tuntumaan vajonnut seura erotti hänet tammikuun puolivälissä 2021.Torino sack Giampaolo as manager after poor Serie A start ESPN. Viitattu 22.2.2021. Tammikuussa 2022 Giampaolo palasi Serie A:ssa sijalla 16 majailleen Sampdorian päävalmentaja.Bentornato mister: Giampaolo allenatore della Sampdoria Sampdoria. Viitattu 19.1.2022. Hän pelasti seuran putoamiselta kauden 2021/22 päätteeksi. Kausi 2022/23 alkoi kuitenkin heikosti ja putoamisviivan alapuolelle pudonnut Sampdoria erotti Giampaolon lokakuun alussa 2022.U.C. Sampdoria: comunicato stampa del 2 ottobre 2022 Sampdoria. Viitattu 3.12.2022. ==Viitteet== Luokka:Italialaiset jalkapalloilijat Luokka:Italialaiset jalkapallovalmentajat Luokka:Vuonna 1967 syntyneet Luokka:Elävät henkilöt
Pohjankorvajäkälä

Pohjankorvajäkälä (Nephroma arcticum, syn. Opisteria arctica) on munuaisjäkälien sukuun kuuluva jäkälälaji. Sen yläpinta on kellanvihreä, sinivihreä tai heleänvihreä ja usein kiiltävä. Alapinta on himmeä ja reunoilta vaalea. Liuskat ovat enintään 2–5 senttimetriä leveitä. Toisiinsa sulautuneet jäkälät voivat muodostaa jopa neliömetrin laajuisia. Kotelomaljat ovat yleisiä. Jäkälä kasvaa kangasmetsien sammalikoissa ja tunturikankailla. Etelä- Suomessa se kasvaa yleensä varjoisten kalliojyrkänteiden sammalikoissa. Jäkälä on Etelä-Suomessa harvinainen, mutta Lapissa se on runsas. Laji on luokiteltu Suomessa elinvoimaiseksi. Pohjankorvajäkälän jäkäläaineena eli sekundaarisena aineenvaihduntatuotteena esiintyy zeoriinia (C30H52O2), nefroarktiinia (C20H20O7), fenarktiinia (C21H20O9), metyyligyroforaattia (C25H22O10) ja usniinihappoa (C18H16O7). == Lähteet == == Aiheesta muualla == * Laji.fi: Pohjankorvajäkälä (Nephroma arcticum) * Luopioisten kasvisto: Pohjankorvajäkälä (Nephroma arcticum) * UniProt: Taxonomy - Nephroma arcticum * Global Biodiversity Information Facility (GBIF): Nephroma arcticum * Luomus: Pohjankorvajäkälä Nephroma arcticum (pdf) * Consortium of Lichen Herbaria: Nephroma arcticum * Fungi of Great Britain and Ireland: Nephroma arcticum * PheroBase: Semiochemicals of Nephroma articum, the Arctic kidney lichen Luokka:Kotelosienet
Johann Jakob Quistorp

Johann Jakob (Jacob) Quistorp (19. maaliskuuta 1717 Rostock – 26. joulukuuta 1766) oli saksalainen luterilainen teologi. == Elämä == Johann Jakob Quistorp syntyi 19. maaliskuuta 1717 Rostockissa. Hänen vanhempansa olivat raatimies Lorenz Gottfried Quistorp (1691-1743) ja Anna Maria Quistorp, omaa sukua Berg (1695-1731). Johann Jakobin isoisä Johann Nicolaus Quistorp (1651-1715) oli toiminut teologian professorina Rostockin yliopistossa. Johann Jakobin veli, Bernhard Friedrich Quistorp (1718-1788) tuli aikanaan toimimaan samassa virassa kuin isoisänsä. Johann Jakob Quistorp opiskeli teologiaa ja filosofiaa kotikaupungissaan Rostockin yliopistossa vuosina 1734-1739. Vuodet 1740-1742 hän opiskeli Jenan yliopistossa teologiaa, luonnontieteitä ja matematiikkaa. Vuonna 1743 hänestä tuli Kielin yliopiston filosofian professori, missä virassa hän toimi vuoteen 1747. Tuona vuonna hänet valittiin Eutinin hovisaarnaajaksi. Vuonna 1755 hänestä tuli Rostockin yliopiston fysiikan ja metafysiikan professori, missä virassa hän toimi kuolemaansa saakka, kuollen Rostockissa 26. joulukuuta 1766. Quistorp julkaisi useita saarnojaan sekä ainakin seuraavat teokset: De Christo Legem et Prophetas non Solvente, sed Implente (1759), De Sacris Poenitentiae Victimis Jansenistarum (1760), De Recentissima Loci de Angelis Bonis ex Theologia Dogmatica Proscriptione Telleriana (1764). == Lähteet == Luokka:Saksalaiset luterilaiset teologit Luokka:Vuonna 1717 syntyneet Luokka:Vuonna 1766 kuolleet
Talvi-iltain tarinoita

Talvi-iltain tarinoita () on Zachris Topeliuksen historiallisten novellien kokoelma. Novellit on ensin julkaistu erillisinä kolmen vuosikymmenen kuluessa vuosina 1850–1879 ja yhteisessä Vinterqvällar-nimisessä sarjassa vuosina 1880–1897 Bonnierin kustantamana. Joidenkin novellien suomennokset on julkaistu jo 1880-luvulla (suomentaja Aatto Suppanen) ja osa vasta 1920-luvun lopulla. Useat novelleista on rakennettu tietyn historiallisen tapahtuman ympärille. Kertomusten juoni perustuu osittain kuvitteellisiin henkilöihin ja heidän romanttisiin vaiheisiinsa. Koska Topelius pyrki maantieteen ja historian popularisointiin, voisi ajatella, että hän on sepittänyt juonen saadakseen lukijat omaksumaan novellin tietosisällön. ==Novellit sidoksittain== Tässä oleva jaottelu pohjautuu 1890-luvun painoksiin. Novelleja on julkaistu monenlaisina yhdistelminä. Muutamia niistä on suomeksi ilmestynyt yksittäisteoksinakin (ainakin Kuninkaan hansikas, Linnaisten kartanon viheriä kamari, Suomen herttuatar ja Jungarin taru). Osa 1 * * * * Osa 2 * * * Osa 3 * Osa 4 * * * * Luokka:Zachris Topeliuksen teokset
Mr Clipboard

Mr Clipboard on fiktiivinen hahmo elokuvasta FoodFight!. Mr Clipboard on elokuvan pahis, joka on mukana Brand X:ssä. Jotkut ihmiset sanovat että Mr. Clipboard ja I.M Meen näyttävät samoilta hahmoilta. Luokka:Kuvitteelliset henkilöt
Bank Gothic

Bank Gothic on geometrinen, pelkistä kapiteelikirjaimista muodostuva sans serif -kirjaintyyppi, joka on saanut innoituksensa Bauhausista. Kirjainten muodot ovat neliömäisiä, ja niiden kulmat on pyöristetty. Kirjaintyypin suunnitteli Morris Fuller Benton American Type Founders -kirjasinvalimolle vuosina 1930–1933. Useat fonttivalmistajat, kuten Bitstream ja Paratype, ovat sittemmin tehneet siitä omat versionsa. Bank Gothicia on käytetty monissa elokuvajulisteissa. == Lähteet == Luokka:Kirjaintyypit
Sulfametoksatsoli

Sulfametoksatsoli (C10H11SN3O3) on sulfonamideihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antibioottina ja alkueläininfektioiden hoitoon. Sulfametoksatsoli kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Huoneenlämpötilassa sulfametoksatsoli on väritöntä kiteistä ainetta. Yhdisteen biologinen aktiivisuus perustuu siihen, että se estää bakteerien ja alkueläinten dihydropteroaattisyntaasientsyymiä, jolloin ne eivät voi tuottaa tarvitsemaansa foolihappoa. Lääkeaine tehoaa grampositiivisiin kokkibakteereihin ja Listeria-suvun lajeihin, gramnegatiivisiin enterobakteereihin, esimerkiksi kolibakteeriin, toksoplasmoihin ja moniin alkueläimiin esimerkiksi Pneumocystis-suvun lajeihin. Sulfametoksatsolia käytetään usein yhdessä trimetopriimin kanssa muun muassa virtsatietulehduksen, toksoplasmoosin, nokardioosin ja Pneumocystis-suvun lajien aiheuttaman keuhkokuumeen hoitoon.Axel Kleemann: Antiinfectives for Systemic Use, 1. Antibacterials, Ullmann's Encyclopedia of Industrial Chemistry, John Wiley & Sons, New York, 2016. Yhdistelmävalmisteeseen sulfametoksatsoli on sulfonamideista valikoitunut samankaltaisen farmakokinetiikan, erityisesti suunnilleen samanlaisen puoliintumisajan mukaan elimistössä kuin trimetopriimilla on. Toisaalta on mainittava, että virtsatieinfektioihin trimetopriimilla on yksistäänkin huomattavan tehokas vaikutus. Teoria tukee yhteisvaikutusta sikäli, että sulfonamidi ja trimetopriimi estävät bakteerin foolihapon synteesiä eri kohdassa. ==Valmistus== Sulfametoksatsolia valmistetaan 3-amino-5-metyylioksatsolin ja p-asetamidobentseenisulfonyylikloridin välisellä reaktiolla. Muodostunutta yhdistettä kuumennetaan happamissa olosuhteissa, jolloin amidiryhmä hydrolysoituu ja muodostuu sulfametoksatsolia. : ==Lähteet== Luokka:Alkueläinlääkkeet Luokka:Sulfonamidiantibiootit Luokka:WHO:n tärkeimmät lääkkeet
Igor Solopov

Igor Solopov (, 17. huhtikuuta 1961 Magnitogorsk, Venäjän SFNT – 12. kesäkuuta 2019) oli Neuvostoliittoa ja Viroa edustanut pöytätennispelaaja. Solopov kilpaili seitsemissä MM-kilpailuissa ja Barcelonan kesäolympialaisissa 1992Olympics at Sports-Reference.com. Hän asui pitkään Ruotsissa. Solopov kuoli 58-vuotiaana 12. kesäkuuta 2019.Eesti Spordi Biograafiline Leksikonhttp://ttfr.ru/rus/news/8312-pechalnaya-vest == Lähteet == * Profiili Eesti Spordi Biograafiline Leksikon * Igor Solopov Bio, Stats, and Results Olympics at Sports-Reference.com === Viitteet === Luokka:Neuvostoliittolaiset pöytätennispelaajat Luokka:Virolaiset pöytätennispelaajat Luokka:Vuonna 1961 syntyneet Luokka:Vuonna 2019 kuolleet
Suomen ruotsinkielinen nuorisoliitto

Finlands Svenska Ungdomsförbund FSU suomeksi Suomen ruotsinkielinen nuorisoliitto on kulttuuri ja nuorisotoimintaa järjestävä ruotsinkielen järjestö. Järjestöön kuuluu 270 paikallisyhdistystä. Järjestöllä on 250 seurataloa. Järjestö koostuu 4 piiristä jotka ovat, Uudellamaalla Nylands Svenska Ungdomsförbund (NSU), Pohjanmaalla Svenska Österbottens Ungdomsförbund (SÖU), Varsinais-Suomessa Åbolands Ungdomsförbund (ÅUF) ja Ahvenanmaalla Ålands Ungdomsförbund (ÅlUF). Ensimmäinen ruotsinkielinen seuratoiminta alkoi vuonna 1888 jolloin Johannes Klockars perusti Malax UF:n, Maalahteen Pohjanmaalle. == Lähteet == Luokka:Nuorisoseurat Luokka:Suomenruotsalaiset järjestöt Luokka:Suomalaiset nuorisojärjestöt Viitteet
Kazi Nazrul Islam

Kazi Nazrul Islam (25. toukokuuta 1899 Asansol, Länsi-Bengali, Brittiläinen Intia – 29. elokuuta 1976 Dhaka, Bangladesh) oli bengalilainen runoilija, joka tunnetaan Bangladeshin kansallisrunoilijana. Nazrul, joka syntyi Brittiläisen Intian hallitsemassa Länsi-Bengalissa muistetaan Intian niemimaalla kapinallisrunoilijana, joka innoitti entisen siirtomaan väestöä kapinaan brittejä vastaan. Brittihallinnon vastustaminen teki Nazrulista suositun hahmon muslimien ja hindujen keskuudessa, minkä vuoksi hindunationalistinen Rashtriya Swayamsevak Sangh on kääntänyt Nazrulin teoksia intialaisille kielille. Nazrul tuotti elämänsä aikana tuhansia lauluja sekä muita kirjallisia töitä. Hänen laulujensa aiheet käsittelivät Intian itsenäisyysliikettä sekä henkisyyttä, minkä osalta hän hyödynsi islamilaista ja hindulaista perinnettä. Nazrul sai elämänsä aikana lukuisia kunnianosoituksia Intiasta ja Bangladeshista. Kalkutan yliopisto myönsi hänelle Jagattarinin kultamitalin 1945, ansioista bengalikirjallisuudelle. Padma Bhushan -palkinnon hän sai Intian valtiolta 1960, Dhakan yliopiston kunniatohtori hänestä tuli vuonna 1974 ja kaksi vuotta myöhemmin Bangladeshin valtio myönsi hänelle korkea-arvoisen Ekushey Padak -palkinnon. Nazrul kuoli vuonna 1976, jonka jälkeen hänen hautansa on sijainnut Dhakan yliopiston mailla. ==Lähteet== Luokka:vuonna 1899 syntyneet Luokka:vuonna 1976 kuolleet Luokka:Bangladeshilaiset_kirjailijat Luokka:Intialaiset runoilijat
Decio Azzolino nuorempi

Decio Azzolino (Azzolini) nuorempi (11. huhtikuuta 1623 Fermo, Kirkkovaltio – 8. kesäkuuta 1689 Rooma, Kirkkovaltio) oli italialainen katolisen kirkon kardinaali. == Elämä == Decio Azzolino syntyi 11. huhtikuuta 1623 Fermossa Kirkkovaltion alueella. Hänestä tuli kardinaali vuonna 1664, ja hän kuoli Roomassa vuonna 1689. Hän kirjoitti teoksen Eminentissimi Cardinalis Azzolini Aphorismi Politici. Azzolinolla oli läheiset entiseen Ruotsin kuningattareen Kristiinaan. Heidän vuosien 1666–1668 kirjeenvaihdostaan Kristiinan oleskellessa Hampurissa ratkomassa rahavaikeuksiaan on säilynyt 80 kirjettä, jotka käsittelevät laajasti eri aihepiirejä aina rakkaudesta ja päivittäisestä elämästä päivänpolitiikkaan. == Lähteet == == Aiheesta muualla == *Eminentissimi Cardinalis Azzolini Aphorismi Politici Luokka:Italialaiset kardinaalit Luokka:Vuonna 1623 syntyneet Luokka:Vuonna 1689 kuolleet
Stadio Renato Dall'Ara

Stadio Renato Dall'Ara on Italian Bolognassa sijaitseva jalkapallostadion ja Bologna FC:n kotikenttä. Stadion on rakennettu 1920-luvun puolivälissä ja se avattiin virallisesti vuonna 1927 Italian ja Espanjan välisen jalkapallomaaottelun yhteydessä. Stadionin alkuperäinen nimi on Il Littoriale ja alkuperäinen yleisökapasiteetti oli 50 100. Nykyinen nimi on ollut käytössä vuodesta 1983, jolloin sen nimi muutettiin Stadio Renato Dall'Araksi, seuran entisen puheenjohtajan kunniaksi. == Lähteet == Luokka:Italian jalkapallostadionit Luokka:Bologna
Chris Boucher

Chris Boucher (s. 11. tammikuuta 1993 Castries) on saintlucialainen, sittemmin kanadalaistunut koripalloilija, pelipaikaltaan iso laitahyökkääjä. Hän on pelannut NBA:ssa vuodesta 2017 lähtien. Vuonna 2018 hän voitti Golden State Warriorsissa ja vuonna 2019 Toronto Raptorsissa NBA:n mestaruuden. NBA:n kehityssarjassa Boucher valittiin vuoden 2019 arvokkaimmaksi pelaajaksi ja puolustuspelaajaksi. == Elämä ja ura == Boucher pelasi yliopistokoripalloa kolmessa eri korkeakoulussa, viimeisenä Oregonin yliopiston joukkueessa vuosina 2015–2017, ollen konferenssinsa parhaimmistoa muun muassa heitontorjunnoissa ja kahden pisteen heitoissa.College Basketball at Sports- Reference.com Boucheria ei varattu NBA:han vuoden 2017 varaustilaisuudessa. Hän teki Golden State Warriorsin kanssa kaksisuuntaisen sopimuksenhttps://www.mercurynews.com/?returnUrl=https://www.mercurynews.com/2017/06/23/what- is-this-two-way-contract-the-warriors-used-to-sign-oregons-chris-boucher. Boucher pelasi kaudella 2017–2018 vain yhden NBA-ottelun kuntoutuen loukkaantumisestaan pääasiassa Warriorsin farmijoukkue Santa Cruz Warriorsissa. Hän voitti kuitenkin kauden päätteeksi mestaruuden Warriorsin kanssahttps://sports.yahoo.com/chris-boucher-2x-nba-champ-060037064.html . Warriors luopui Boucherista pian mestaruuden jälkeen, ja syksyllä 2018 hän siirtyi Toronto Raptorsin organisaatioon, ensin farmijoukkue Raptors 905:een. NBA:n kehityssarjassa menestyttyään Boucher teki Raptorsin kanssa NBA- sopimuksen helmikuussa 2019.https://www.nba.com/raptors/press-release/raptors- sign-chris-boucher Hänet valiittiin kehityssarjassa kauden päätteeksi kauden arvokkaimmaksi pelaajaksi ja puolustuspelaajaksi. NBA:ssa Boucher sai Raptorsissa hajaminuutteja ja pelasi vain kahdessa pudotuspeliottelussa. Hän voitti kuitenkin jälleen NBA:n mestaruuden Raptorsin voitettua Warriorsin loppuotteluissa.Basketball-Reference.com == Lähteet == * Chris Boucher Stats Basketball-Reference.com * Chris Boucher G-League Stats Basketball- Reference.com * Chris Boucher College Stats College Basketball at Sports- Reference.com * Profiili University of Oregon Athletics === Viitteet === == Aiheesta muualla == * Profiili NBA Luokka:Kanadalaiset koripalloilijat Luokka:Saintlucialaiset koripalloilijat Luokka:Vuonna 1993 syntyneet Luokka:Elävät henkilöt
Kavika

Kavika Oy on vuonna 1945 perustettu metallialan yritys. Konsernin päätoimipaikka sijaitsee Järvenpäässä. Yrityksen tuotteita ovat sairaala- ja puhdastilakalusteet, ammattikeittiö- ja myymäläkalusteet sekä merenkulkualusten mittatilauskalusteet keittiöihin ja ateriapalvelutiloihin. Yritys valmistaa myös LV-tuotteita, lattiakaivoja ja altaita. ==Historia== Yhtiön nimi juontuu perustajien sukunimistä Kallio, Virtanen ja Kavonius . ==Lähteet== ==Aiheesta muualla== *Yrityksen kotisivut Luokka:Suomalaiset teollisuusyritykset
Metal of Honor

__NOTOC__ Metal of Honor on yhdysvaltalaisen heavy metal -yhtyeen TT Quickin ensimmäinen täysipitkä albumi, joka julkaistiin vuonna 1986. == Kappaleet == 1\. Metal of Honor (3:35) 2\. Front Burner (3:25) 3\. Hard as a Rock (3:58) 4\. Child of Sin (3:00) 5\. Asleep at the Wheel (2:59) 6\. Come Beat the Band (2:47) 7\. Hell to Pay (4:12) 8\. Queen of the Scene (3:44) 9\. Glad All Over (3:14) 10\. Siren Song (4:05) == Kokoonpano == * Mark Tornillo (laulaja) * Dave Dipietro (kitara) * Walt Fortune (bassokitara) * Erik Ferro (rummut) == Lähteet == == Aiheesta muualla == * * Luokka:Vuoden 1986 albumit Luokka:Yhdysvaltalaiset metallialbumit
Casimir Palmroth

Wolter Casimir Palmroth (4. marraskuuta 1826 Lappeenranta – 10. joulukuuta 1880 Pietari) oli suomalainen virkamies, joka toimi Suomen ministerivaltiosihteerin apulaisena Pietarissa vuosina 1876–1880. Palmrothin vanhemmat olivat lääninmaanmittari Johan Wilhelm Palmroth ja Johanna Wilhelmina Berg. Palmroth kävi Viipurin lukiota vuosina 1841–1844 ja opiskeli sen jälkeen Helsingin yliopistossa, josta hän valmistui filosofian kandidaatiksi 1848 ja maisteriksi 1850. Suoritettuaan vuonna 1851 tuomarintutkinnon hän aloitti auskultanttina Viipurin hovioikeudessa, mutta jo seuraavana vuonna hän siirtyi Pietariin Suomen valtiosihteerinvirastoon, jossa loi koko lopun virkauransa. Hän oli aluksi vanhin kanslisti ja kirjaaja, vuodesta 1855 apulaistoimitussihteeri, vuodesta 1857 toinen toimitussihteeri ja vuodesta 1867 ensimmäinen toimitussihteeri. Palmroth nimitettiin vuonna 1876 ministerivaltiosihteerin vt. apulaiseksi ja seuraavana vuonna vakinaiseksi apulaiseksi. Tätä virkaa hän hoiti, kunnes kuoli äkisti 54-vuotiaana. Palmrothilla ei ollut ylhäistä syntyperää, joten hänen urakehityksensä perustui hyvään kielitaitoon ja sulavaan käytökseen. Ministerivaltiosihteeri Emil Stjernvall-Walleenin korkean iän ja sairastelun vuoksi merkittävä osa vastuusta siirtyi vähitellen Palmrothille.Osmo Jussila: Suomen suuriruhtinaskunta 1809–1917, s. 264–265. WSOY, Helsinki 2004. Tärkeitä päätöksiä, joihin Palmroth oli vaikuttamassa, olivat muun muassa Suomen asevelvollisen sotaväen perustaminen ja Suomen markan siirtäminen kultakantaan sekä Suomen rataverkon kehittäminen. Juuri Palmroth hoiti asevelvollisuuslain lopullisen esittelyn keisari Aleksanteri II:lle vuonna 1878. Palmroth oli mielipiteiltään suomenmielinen, mutta hänellä oli ystävyyssuhteita myös muita poliittisia ryhmiä edustaneisiin suomalaisiin poliitikkoihin. Hänellä oli tapana välttää esittelijänä keisarin mielipiteiden haastamista, minkä vuoksi muut suomalaiset pitivät häntä joskus liian taipuisana. Palmroth sai vuonna 1870 valtioneuvoksen ja 1874 todellisen valtioneuvoksen arvon. Hän oli naimaton. ==Lähteet== Luokka:Suomen suuriruhtinaskunnan virkamiehet Luokka:Vuonna 1826 syntyneet Luokka:Vuonna 1880 kuolleet
Kaikkien pyhien kirkko (Thornton Hough)

Kaikkien pyhien kirkko () on vuonna 1867 valmistunut kirkkorakennus, jonka on suunnitellut John Kirk and Sons. Se sijaitsee Englannissa Thornton Houghin kylässä. Kirkko on ollut Grade II -luokan suojelukohde vuodesta 1986. == Lähteet == Luokka:Englannin kirkot Luokka:Kivikirkot Luokka:Grade II -luokan rakennukset Merseysidessa
Sloppy Seconds

__NOTOC__ Sloppy Seconds on yhdysvaltalaisen heavy metal -yhtyeen TT Quickin toinen albumi, joka julkaistiin vuonna 1989. ==Kappaleet== # Eye Of The Storm (3:58) # Deliver Me (3:45) # Save Some For Me (3:22) # Method Or Madness (4:53) # Rock You Over (3:45) # Isolation Booth (3:27) # White Spots (3:29) # Rule The World (4:08) == Kokoonpano == * Mark Tornillo (laulaja) * Dave Dipietro (kitara) * Walt Fortune (bassokitara) * Erik Ferro (rummut) == Lähteet == == Aiheesta muualla == * * Luokka:Yhdysvaltalaiset metallialbumit Luokka:Vuoden 1989 albumit
Thrown Together

__EISISLUETT__ Thrown Together on yhdysvaltalaisen heavy metal -yhtyeen TT Quickin konserttitaltiointi, joka julkaistiin vuonna 1992. Konsertti nauhoitettiin 31. lokakuuta vuonna 1990 New Jerseyssä, Yhdysvalloissa. == Kappaleet == * Intro/Kickin' Ass & Talkin' Names (3:45) * Metal Man (4:32) * Eye of the Storm (4:16) * Asleep at the Wheel (3:34) * Deliver Me (6:15) * Front Burner (3:35) * Isolation Booth (3:45) * Child of Sin (7:31) * Beat the Band (4:28) * Metal of Honor (4:31) * Go for the Throat (6:01) == Kokoonpano == * Mark Tornillo (laulaja) * Dave Dipietro (kitara) * Walt Fortune (bassokitara) * Erik Ferro (rummut) == Lähteet == == Aiheesta muualla == * * Luokka:Yhdysvaltalaiset metallialbumit Luokka:Vuoden 1992 konserttitallenteet
Ink

__EISISLUETT__ Ink on yhdysvaltalaisen heavy metal -yhtyeen TT Quickin kolmas albumi, joka julkaistiin vuonna 2000. == Kappaleet == 1\. Ink (4:03) 2\. Subterrania (3:52) 3\. Whippin' Time (3:30) 4\. World On Display (4:54) 5\. Run (3:17) 6\. Age and Treachery (4:35) 7\. Thick As Thieves (4:18) 8\. Stone Dirt Cowboy (5:00) 9\. Water Song (5:50) 10\. Back To The Bottom (4:15) 11\. Take A Lickin (3:10) == Kokoonpano == * Mark Tornillo (laulaja) * Dave Dipietro (kitara) * Walt Fortune (bassokitara) * Erik Ferro (rummut) == Lähteet == == Aiheesta muualla == * * Luokka:Yhdysvaltalaiset metallialbumit Luokka:Vuoden 2000 albumit
Kontiolahden terveysasema

Kontiolahden terveysasema on Kontiolahden kunnassa sijaitseva julkisen palvelun terveysasema. Se on avoinna arkisin kello 8-16. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote). Terveysaseman aukioloaikojen ulkopuolella eli iltaisin, öisin ja viikonloppuisin Kontiolahdelta voi hakeutua kiireellisistä hoitoa tarvitessaan Pohjois-Karjalan keskussairaalan yhteispäivystykseen Joensuussa (Tikkamäentie 16, J2-talon katutaso). Alkusyksyllä 2017 päätettiin, ettei Kontiolahden terveysaseman rakennusta enää peruskorjata. Sen sijaan terveysaseman rakennus päätettiin ylipaineistaa tilojen ilmanlaadun turvaamiseksi siksi aikaa, kunnes terveysasemalle saataisiin rakennettua uudet tilat noin kolmessa vuodessa. Huhtikuuhun 2018 mennessä rakennustöiden aloittamisesta ei kuitenkaan ollut vielä tehty päätöstä. Uuden sote-aseman rakentaminen alkoi marraskuussa 2020. Kolmikerroksinen ja bruttopinta-alaltaan 2 762 neliömetrin laajuinen rakennus valmistuu suunnitelmien mukaan alkuvuodesta 2022. ==Lähteet== Luokka:Kontiolahden rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Pohjois-Karjalan sosiaali- ja terveyspalvelujen kuntayhtymä
Kyler Murray

Kyler Cole Murray (s. 7. elokuuta 1997 Bedford, Texas, Yhdysvallat) on yhdysvaltalainen amerikkalaisen jalkapallon pelaaja. Murrayn pelipaikka on pelinrakentaja. Hän edustaa Arizona Cardinalsia, joka varasi hänet ensimmäisenä pelaajana NFL:n varaustilaisuudessa 2019. Hän pelasi yliopistourallaan Oklahoman yliopistossa voittaen Heisman Trophyn vuonna 2018. Myös Oakland Athletics varasi Murrayn MLB:n varaustilaisuudessa vuonna 2018. Murray oli kyseisen vuoden varaustilaisuuden 9. varaus. Helmikuussa 2019 Murray kuitenkin ilmoitti keskittyvänsä vain amerikkalaiseen jalkapalloon. Kyler Murray tunnetaan nopeudestaan ja ketteryydestään pelinrakentajana, minkä ansiosta hän pystyy pelaamaan paitsi heittopelissä myös juoksevana uhkana vastustajien puolustukselle. Hänen kykyään liikkua taskussa ja välttää taklauksia pidetään yhtenä hänen vahvuuksistaan, mikä tekee hänestä erityisen vaarallisen pelinrakentajan nykyaikaisessa NFL:ssä. Vuonna 2019, tulokaskaudellaan, Murray voitti NFL:n Vuoden hyökkäävän tulokkaan palkinnon (Offensive Rookie of the Year), mikä vahvisti hänen asemansa yhtenä liigan lupaavimmista nuorista pelinrakentajista. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Elävät henkilöt Luokka:Vuonna 1997 syntyneet
Sirkulaatio

Vektorikentän viivaintegraali suljetun käyrän yli on sen kierto eli sirkulaatio (engl. circulation) tuon käyrän ympäri. Sirkulaatiota merkitään Γ:lla (iso kreikkalainen gamma-kirjain). Jos \mathbf{F} on jatkuva vektorikenttä ja \mathcal{C} on suljettu käyrä, jonka parametrisaatio on \mathbf{r}:[a, b]\to\mathbb{R}^n, niin \mathbf{F}:n sirkulaatio \mathcal{C}:n ympäri on integraali :\Gamma=\oint_{\mathcal{C}}\mathbf{F}\cdot\mathrm{d}\mathbf{r} Integraalimerkissä oleva rengas painottaa sitä, että käyrä \mathcal{C} on suljettu. Stokesin lauseen mukaan vektorikentän kierto käyrän C ympäri vastaa vektorikentän roottorin integraalia minkä tahansa käyrän rajaaman pinnan S yli: :\oint_{\mathcal{C}}\mathbf{F}\cdot\mathrm{d}\mathbf{s} = \int_{\mathcal{S}} abla \times\mathbf F \cdot\mathrm{d}\mathbf{a}, missä da on pinta-ala-alkio, joka on pintaa vastaan kohtisuora, ja jonka etumerkki määräytyy oikean käden säännön mukaisesti käyrän kiertosuunnan perusteella. == Sirkulaatio virtausmekaniikassa == Virtausmekaniikassa vektorikenttä \mathbf{F}=\mathbf{v}(x, y, z)=v_x(x, y, z)\,\mathbf{i}+v_y(x, y, z)\,\mathbf{j}+v_z(x, y, z)\,\mathbf{k} on nesteen tai kaasun nopeus. Tällöin nopeuskentän sirkulaatio suljetun käyrän ympäri kertoo käyrän sisäpuolelle jäävien pyörteiden voimakkuudesta. Vapaan vorteksin, jonka voimakkuus on K, tapauksessa nopeuskentän sirkulaatio vorteksin ympäri on \Gamma=2\pi K. Stokesin lausetta käyttämällä nähdään, että pyörteettömän virtauksen ( abla\times\mathbf{v}=0) sirkulaatio minkä tahansa suljetun käyrän ympäri on nolla: Merkitään käyrän \mathcal{C} rajaamaa pintaa \mathcal{S}:llä, jolloin Stokesin lauseen mukaan \Gamma=\oint_{\mathcal{C}}\mathbf{v}\cdot\mathrm{d}\mathbf{r}=\iint_{\mathcal{S}}\left( abla\times\mathbf{v}\right)\cdot\mathrm{d}\mathbf{S}=0. === Kutta–Žukovski-teoreema === Virtaukseen asetettuun lieriöön kohdistuvan nostovoiman suuruus L riippuu virtauksen nopeuskentän sirkulaatiosta lieriön poikkipinnan reunakäyrän ympäri: \frac{L}{b}=-\rho U_{\infty}\Gamma,White, s. 561 missä :b on lieriön pituus (virtauksen sisällä oleva osa), :\rho on ympäröivän fluidin tiheys ja :U_{\infty} on vapaan virtauksen vauhti kaukana lieriöstä. Miinusmerkki yhtälössä johtuu siitä, että nostovoiman suunta on 90° virtauksen suunnasta sirkulaation kiertosuuntaa vastaan. == Lähteet == Luokka:Virtausdynamiikka Luokka:Vektorianalyysi
Yleisurheilu kesäolympialaisissa 2020 – naisten 100 m

Naisten 100 metrin juoksussa Tokion kesäolympialaisissa 2020 kilpailtiin 30.–31. heinäkuuta 2021. 100 metrin juoksu kilpailtiin Uudella kansallisella stadionilla. Kilpailu oli jamakaisten juoksijoiden juhlaa, kun sen urheilijat saavuttivat kolmoisvoiton. Olympiakultaa voitti hallitseva olympiavoittaja Elaine Thompson-Herah ennen Shelly-Ann Fraser-Prycea ja Shericka Jacksonia. Thompson-Herah juoksi loppukilpailussa olympiaennätyksen 10,61. ==Karsinnat== 100 metrin juoksuun osallistuu 71 urheilijaa. Yhdestä maasta tapahtumaan sai osallistua korkeintaan kolme urheilijaa. Samoin kilpailutapahtumaan sai osallistua vain vuonna 2004 tai sitä ennen syntyneet urheilijat. Olympialaisten karsintaraja oli 11,15 sekuntia. Jos 56 urheilijaa huomioiden maarajoitteet ei ollut rikkonut karsintarajaa, valittiin muut urheilijat rankingin perusteella. Rankingit julkaistiin 1. heinäkuuta 2021. ===Olympiaturnaukseen osallistuvat urheilijat=== ==Aikataulu== Karsintakierrokset ja 1. kierros kilpailtiin 30. heinäkuuta. Välierät ja finaali kilpailtiin 31. heinäkuuta. Palkintojenjakotilaisuus oli 2. elokuuta. == Lähteet == Naisten 100 m 2020
Rullalautailu kesäolympialaisissa 2020

Rullalautailussa kilpailtiin Tokion 2020 kesäolympialaisissa ensimmäistä kertaa. Eri kilpailutapahtumia oli neljä siten, että naiset ja miehet kilpailivat katu- ja puistorullalautailussa. Katukilpailut käytiin 25. ja 26. heinäkuuta ja puistokilpailut 4. ja 5. elokuuta. Yhteensä rullalautailuun osallistui 80 urheilijaa eli jokaiseen kilpailutapahtumaan 20 urheilijaa. Menestynein maa oli Japani, jonka urheilijat voittivat kolme kilpailua neljästä. ==Aikataulu== 25\. heinäkuuta kilpailtiin miesten katukilpailu. Naisten katukilpailu käytiin 26. heinäkuuta. 4. elokuuta käytiin naisten puistokilpailu ja 5. elokuuta miesten vastaava kilpailu. ==Mitaliyhteenveto== Miehet, katu tiedot Naiset, katu tiedot Miehet, puisto tiedot Naiset, puisto tiedot ==Mitalitaulukko== 1\. align=left 3 1 1 5 2\. align=left 1 0 0 1 3\. align=left 0 3 0 3 4\. align=left 0 0 2 2 5\. align=left 0 0 1 1 Yhteensä 4 4 4 12 ==Lähteet== *
BMW 5-sarja (E12)

BMW E12 on BMW 5-sarjan ensimmäisen sukupolven malli, jota valmistettiin vuosina 1972–1981. Se korvasi edeltäneen 1500/1600/1800/2000-malliston (Neue Klasse) ja seuraajaksi tuli BMW E28. == BMW 5-sarja (E12) 1972–1981 == Syksyllä 1972 esitelty 5-sarja oli ensimmäinen BMW-malli, jonka mallisarja muodostui yhdestä numerosta. Samaa nimeämisjärjestelmää noudattivat myös muutamaa vuotta myöhemmin esitellyt 3-sarja (E21), 6-sarja (E24) ja 7-sarja (E23). Myös mallien muotoilussa oli huomattavan paljon samoja piirteitä. Vuonna 1976 konepelti muotoiltiin uudelleen ja siihen tuli aiempaa korostetumpi kohouma. Takavaloista tuli leveämmät ja polttoainetankin luukku siirtyi peräosasta tavanomaisempaan paikkaan auton sivulle. Malliston huipulle esiteltiin Frankfurtin autonäyttelyssä 1979 urheilullinen M535i, jossa oli kuusisylinterinen 3,5-litrainen (215 hv) moottori. == Lähteet == == Aiheesta muualla == 5-sarja (E12) Luokka:E-segmentin autot Luokka:1970-luvun autot Luokka:1980-luvun autot
Rullalautailu kesäolympialaisissa 2020 – miesten katukilpailu

Miesten rullalautailun katukilpailu Tokion 2020 kesäolympialaisissa kilpaillaan 25. heinäkuuta Ariake Urban Sports Parkissa, Tokiossa. Kilpailuun osallistuu 20 urheilijaa. ==Karsinnat== Olympiaturnaukseen pääsee 20 urheilijaa. Yksi paikka on varattu isäntämaa Japanille. Kolme paikkaa jaetaan maailmanmestaruuskilpailujen 2020 perusteella. Loput 16 paikkaa jaetaan rankingien perusteella. Rankingit julkaistaan 30. kesäkuuta 2021. Yhdestä maasta saa osallistua korkeintaan kolme urheilijaa. Kilpailijaluettelo julkaistiin 9. kesäkuuta 2021. Karsintatapa Ajankohta Paikat Urheilijat Isäntämaa ~~1~~ 0 MM–kilpailut 2021 31. toukokuuta – 6. kesäkuuta 2021 3 Ranking 30. kesäkuuta 2021 16 Käyttämätön maapaikka 1 ==Lähteet== Luokka:Rullalautailu kesäolympialaisissa 2020